cyanic-selkie/wikianc huggingface dataset:
Abtei vu Bobbio
D'Abtei vu Bobbio gouf 612 vum iresche Mënch Columban vu Luxeuil (Colombano) gegrënnt. Hien ass och do den 12. November 615 gestuerwen. D'Klouschter San Colombano gouf vun de langobardesche Prënzen ënnerstëtzt a war am Kampf géint den Arianismus e wichtegt Zentrum. Vu 643 un, gouf fir eng kuerz Zäit d'Benediktinerreegel agefouert.
D'Abtei hat mat dem Monte Cassino dat bedeitendst Skriptorium, duerch deem seng Aarbecht vill Texter aus der Antiquitéit iwwerliwwert goufen.
Am Mëttelalter war San Colombano eng bedeitend Léierplaz déi bekannt war fir hir Bibliothéik. Wéi am 15. Joerhonnert d'Abtei net méi sou dichteg war, si vill vun deene Bicher doruechter verstreet ginn. D'Klouschter gouf 1803 vun de Fransousen zesumme mat der Bibliothéik opgeléist. D'Abteikirch vun haut d'Basilika San Colombano staamt aus dem 15. bis 17. Joerhonnert.
Abbéen zu Bobbio
D'Abtei vu Bobbio war deelweis Virbild fir dat grousst Klouschter am Umberto Eco sengem Roman Il nome della rosa.
Brabant-en-Argonne
Brabant-en-Argonne ass eng franséisch Gemeng an der Meuse an der Regioun Grand Est.
Gauß (Moosseenheet)
Gauß (An der Schwäiz oder am angelsächsesche Sproochraum och Gauss, Ofkierzung G) ass d'Moosseenheet fir d'magnéitesch Fléissdicht B am Gauß CGS-System. Si ass benannt no dem Carl Friedrich Gauß.
D'Moosseenheet Gauß gëtt nach haut an der Astrophysik gebraucht. Déi aktuell benotzt SI-Eenheet heescht Tesla. D'Ëmrechnung ass 1 Gauß = 1*10−4 Tesla.
Bofrost
D'Firma gouf 1966 zu Issum vum Josef H. Boquoi gegrënnt, an den haitege Sëtz ass zu Straelen am Bundesland Nordrhein-Westfalen un der hollännescher Granz bei Venlo.
Bofrost huet an 11 europäesche Länner eng ronn 240 Filialen, beliwwert an Europa iwwer véier Millioune Stéit, beschäftegt eppes iwwer 9.400 Leit, an huet iwwer 5.000 Camione fueren.
Am Joer 2005 hat Bofrost en Ëmsaz vun 1,11 Milliarden Euro.
Zu Lëtzebuerg beliwweren 30 Liwwerween vu Féiz aus ronn 23.000 Clienten. Lëtzebuerg ass dat europäescht Land wou an der Moyenne déi héchst Bestellunge pro Client gemaach ginn.
Sprooch
D'Sprooch ass e Verstännegungsmëttel tëscht Mënsche mat Hëllef vu Lautzeechen. Doriwwer eraus ass Sprooch net nëmmen d'Fäegkeet ze schwätzen, mä och d'Aart a Weis, wéi geschwat gëtt. Souguer e Verstännegungsmëttel, dat aus aneren Zeeche besteet, wéi d'Gesten, gëtt Sprooch genannt.
D'Wëssenschaft vun der Sprooch ass d'Sproochwëssenschaft, d'Linguistik.
Dun-sur-Meuse
Dun-sur-Meuse ass eng franséisch Gemeng an der Meuse an der Regioun Grand Est.
FC 72 Ierpeldeng
Den FC 72 Ierpeldeng (F.C. 72 Erpeldange) ass e lëtzebuergesche Foussballclub vun Ierpeldeng (bei Ettelbréck) a gouf den 8. Oktober 1971 gegrënnt. De Veräin spillt seng Matcher an der Trell zu Ierpeldeng. Den aktuelle President ass den Albert Reeff, an d'Sekretariat gëtt vum Guy Steichen gefouert.
Joachim Höppner
De Joachim Höppner, gebuer den 9. Juni 1946 zu Lübeck, a gestuerwen den 18. November 2006 zu Bermering bei München, war en däitsche Schauspiller, Regisseur a Synchronspriecher.
Den Höppner huet Germanistik, Konscht- an Theatergeschicht studéiert, mä hien ass virun allem bekannt wéinst senger Stëmm.
Seng aussergewéinlech markant Bassstëmm huet ënner anerem dem Jon Voight an, nom Doud vum Klaus Kindler och dem Clint Eastwood eng däitsch Stëmm geléint. Bei ville Galileo (Tëlee)-Filmbäiträg ass seng Off-Stëmm ze héieren. Ënner dem Pseudonym Friedrich Epenstein huet hien all Dag um Klassikradio mueres d'Quizsendung Die wahre Geschichte erzielt.
Den 18. November 2006 ass de Joachim Höppner un engem Häerzinfarkt gestuerwen.
Lëscht vun de Liewensmëttel
Dës Lëscht vu Liewensmëttel ass en Deel vun de Referenztabellen.
Jean-Pierre Pescatore
De Jean-Pierre Pescatore, gebuer den 11. Mäerz 1793 an der Stad Lëtzebuerg als véiert Kand vun der Koppel Pescatore-Geschwind, a gestuerwen den 9. Dezember 1855 zu Paräis, war e lëtzebuergesch/franséische Geschäftsmann, Banquier, Konschtsammler a Mäzen.
Hie war véier Joer laang Fräiwëllegen am Napoleon senger Arméi. 1813 gouf en zum Maréchal des logis ernannt, am Juni 1814 ass en desertéiert.
Hie war, zesumme mat sengem Brudder Antoine, vun 1814 bis 1816 an dann nees vun 1822 bis 1844, Direkter vun enger Tubaksmanufaktur um Stater Fëschmaart, déi vun hirem Grousspapp Jules Joseph Antoine Pescatore gegrënnt gi war.
1816 huet e seng Stéifsëschter Gredel Beving bestuet a sech mat hir an der Stad Lëtzebuerg etabléiert. 1821 ass d'Gredel gestuerwen.
1817 huet de Pescatore vun der "Régie française" d'Autorisatioun kritt, a Frankräich Tubak z'importéieren. Nom Bäitrëtt vu Lëtzebuerg an den Zollveräin (duerch deen d'lëtzebuergesch Tubaksmanufaktur staarker Konkurrenz ausgesat gouf) huet hie sech zu Paräis etabléiert, fir sech ganz op de franséische Maart kënnen ze konzentréieren. Den 3. September 1846 gouf hie Fransous duerch Naturalisatioun.
1837 huet hien d'Anne-Cathérine Weber kennegeléiert, mat där en zesummegewunnt huet, an déi en 1851 kierchlech (awer net zivil) bestuet huet, fir dës Relatioun gesellschaftlech akzeptabel ze maachen. Wéinst dëser Onkloerheet gouf et no sengem Doud Sträit wéinst der Ierfschaft.
De 27. Dezember 1844 huet hie mam Frédéric Adolphe Grieninger d'Bank J.P. Pescatore gegrënnt.
Den 11. August 1844 huet hien d'Schlass vu La Celle Saint-Cloud vum Vicomte de Morel-Vindé sengen Ierwen ofkaaft. Hien huet sech do exotesch Beem uplanzen an eng Orangerie an dräi Zäre baue gelooss, fir doran eng wäit bekannt Orchideeësammlung ënnerzebréngen, déi e mat Hëllef vum Jean Linden zesummegestallt huet. Deen huet eng Publikatioun mat Orchideeën aus senger Sammlung, an och, fir de Pescatore als "Sponsor" ze wierdegen, Pescatorea genannt. D'Keeserin Eugénie, an hire Mann, den Napoleon III., waren d'Sammlung zweemol kucken.
1849 huet en och e Wäigutt am Médoc, zu Giscours, kaaft.
1852 gouf de Jean-Pierre Pescatore Buergermeeschter vu La Celle Saint-Cloud.
1853 huet en der Stad Lëtzebuerg eng hallef Millioun Frang vermaach, fir domat en Altersheem ze bauen, déi spéider Fondation Pescatore, déi 1892 ageweit gouf. Och seng Konschtsammlung krut d'Stad Lëtzebuerg, déi se am Musée Jean-Pierre Pescatore, am Stadhaus um éischte Stack, ausgestallt huet. 1953 koum se an d'Villa Vauban.
Josy Johanns
De Josy Johanns oder Josef Johanns, gebuer de 14. Mee 1944 zu Rueder, ass e fréiere lëtzebuergesche Vëlossportler.
Jean-Pierre Pescatore
Fir un hien z'erënnere gouf an der Stad eng Strooss no him genannt: d'avenue Jean-Pierre Pescatore geet als Sakgaass vum boulevard Royal aus fort, bis un d'Grenz vum Park vun der Fondation Pescatore.
Josy Johanns
1968 an 1969 war hie professionelle Cyclist.
1969
Den 23. Februar 1969 koum de Josy Johanns op der Cyclo-Cross-Weltmeeschterschaft zu Magstadt op déi 20. Plaz.
Jean-Pierre Pescatore
De Jean-Pierre Pescatore war e lëtzebuergesche Fräimaurer.
Neiweltgeieren
D'Famill vun den Neiweltgeieren (Cathartidae) gehéiert zu der Uerdnung vun den Accipitriformes.
Si ginn d'Geiere vun der "Neier" Welt, also den zwéi Kontinenter vun Amerika, genannt.
De bekanntste vun hinnen ass den Anden-Kondor (Vultur gryphus), deen a Südamerika virkënnt.
Brieulles-sur-Meuse
Brieulles-sur-Meuse ass eng franséisch Gemeng an der Meuse an der Regioun Grand Est.
Brieulles-sur-Meuse läit um lénksen Uwänner vun der Meuse a vum Canal de la Meuse
Joris Di Gregorio
De Joris Di Gregorio, gebuer de 4. September 1982 zu Diddenuewen, ass e franséische Foussballspiller an -trainer.
Spillercarrière
Am Summer 2005 huet hien den Transfert vum franséischen Drëttdivisionär AS Cherbourg op Diddeleng gemaach an 2005/06 seng éischt Saison fir den F91 gespillt. Mat all Kéier 22 Goler an de Saisonen 2006 an 2007 konnt hie sech séier als effikasse Stiermer an der Nationaldivisioun etabléieren an ass zu engem vun de Pilieren an der Diddelenger Ekipp avancéiert. No engem drëtte Championstitel mam F91 (2008) huet den Di Gregorio fir d'Saison 2008/09 de Wiessel bei d'Escher Fola gemaach. Am Januar 2013 ass hie bei d'US Hueschtert gewiesselt, fir d'Saison 2014/15 bei d'US Munneref a fir d'Saison 2015/16 zeréck a Frankräich bei den CS Veymerange, wou hien 2016 d'Foussballsschong un den Nol gehaangen huet.
Veräiner: CS Veymerange, US Munneref, US Hueschtert, CS Fola Esch, F91 Diddeleng, AS Cherbourg, Pau FC, CSO Amnéville, FC Magny Le Hongre.
Trainercarrière
Vun der Saison 2016/17 bis d'Saison 2017/18 huet de Joris di Gregorio d'Ekipp vum CS Veymerange trainéiert. Zanter der Saison 2018/19 ass hie Co-Trainer vum Paulo Gomes bei der US Munneref.
Dictionnaire français-luxembourgeois
Den Dictionnaire français-luxembourgeois, kuerz DFL, ass en Dictionnaire mat 51.000 Iwwersetzunge vu Franséisch op Lëtzebuergesch.
Cuisy (Seine-et-Marne)
Cuisy ass eng franséisch Gemeng an der Seine-et-Marne an der Regioun Île-de-France.
Dictionnaire français-luxembourgeois
D'Wierk ass am Joer 2006 op de Maart komm.
Et sollt den Zwilling vum DLW sinn, widdersprécht deem awer a ville Fäll, a stellt dowéinst de Lieser viru Problemer.
Et hunn dru geschafft:
Cuisy (Meuse)
Cuisy ass eng franséisch Gemeng an der Meuse an der Regioun Grand Est.
Syndicat intercommunal pour la conservation de la nature du Sud-Ouest
De Syndicat intercommunal pour la conservation de la nature du Sud-Ouest, gekierzt SICONA-Sud-Ouest ass zanter 2018 e Gemengesyndikat fir Naturschutz a Landschaftsfleeg am Südweste vu Lëtzebuerg. De Syndicat gouf ursprénglech 1989 ënnert dem Numm Syndicat intercommunal de l'Ouest pour la conservation de la nature, gekierzt SICONA-Ouest gegrënnt.
De SICONA-Sud-Ouest huet zesumme mam SICONA-Centre an der biologescher Statioun déi derzou gehéiert, zanter 2014 säi Sëtz an engem Gebai zu Ollem ; de Verwaltungssëtz ass de Statuten no an der Märei vu Bartreng.
Organisatioun
De SICONA-Sud-Ouest besteet aus :
Geschicht
De SICONA-Ouest gouf duerch en Arrêté grand-ducal vum 3. Abrëll 1989 geschaaft. En huet deemools aus 10 Gemengen aus dem Südweste vu Lëtzebuerg bestanen: Nidderkäerjeng, Bartreng, Kënzeg, Dippech, Koplescht, Leideleng, Mamer, Monnerech, Péiteng a Stroossen.
An de Joren duerno koumen nach aner Gemengen dobäi:
T.TV
T.TV (virdrun Tango TV genannt) war e lëtzebuergeschen Televisiounsprogramm, dee vum 2. Februar 2002 bis de 17. Mäerz 2007 vun der Everyday Media S.A. iwwer Satellit an d'Kabelnetzer vu verschiddenen Teledistributeure verbreet gouf. De Generaldirekter war vun November 2004 bis Mäerz 2006 den Dr. Antoine Santoni. Nom Depart vum Santoni huet Tele 2 de Schwed Marcus Nylén op déi Plaz gesat.
Syndicat intercommunal pour la conservation de la nature du Sud-Ouest
Geschicht
Duerch en Arrêté grand-ducal vum 10. Abrëll 2007 krut de Syndikat nei Statuten, déi 2008 nach eng Kéier geännert goufen , wéi d'Gemeng Réiser am Syndikat opgeholl gouf. Mat de Statute vun 2018 gouf dunn och den Numm vum Syndikat geännert.
Ugeschlosse Gemengen
Stand: 2023 ,
Bruno Martinato
De Bruno Martinato, gebuer den 8. August 1935 zu Esch-Uelzecht, ass e fréiere Vëlossportler. Hien hat am Ufank déi italieenesch Nationalitéit, krut awer Enn Juli 1962 duerch Naturalisatioun déi lëtzebuergesch Nationalitéit. Vun 1960 bis 1963 war hie professionelle Cyclist.
Montfaucon-d'Argonne
Montfaucon-d'Argonne ass eng franséisch Gemeng an der Meuse an der Regioun Grand Est.
Montfaucon d'Argonne läit um Südwesthank vun enger isoléierter Kopp dem Montfaucon. Et ass eng relativ nei Uertschaft, déi nom Éischte Weltkrich frësch opgeriicht gouf, well déi al Uertschaft déi op der Kopp louch praktesch ganz zerstéiert gouf. Déi eenzeg Iwwerreschter déi en nach do ka gesinn, sinn d'Ruine vun der Kierch, der Collégiale Saint-Germain aus dem 12. Joerhonnert. Nieft der Kierch hunn d'Amerikaner e Monument opgriicht fir un hir gefalen Zaldoten z'erënneren. D'Amerikanescht Monument um Montfaucon ass en Tuerm vun deem aus een iwwer d'ganz Géigend gesäit.
Nieft Montfaucon ass och den Amerikanesche Kierfecht vu Romagne-sous-Montfaucon
Lëscht vun de Gemengen am Departement Eure-et-Loir
Lëscht vun de 403 Gemengen am Departement Eure-et-Loir.
Tour Solidor
De Festungstuerm Tour Solidor ass e Buergfrid deen aus dräi Tierm besteet, déi duerch Courtinë matenee verbonne sinn. E läit um rietsen Uwänner vum Floss Rance an der Gemeng Saint-Servan. E gouf tëscht 1369 an 1382 vum bretoneschen Herzog Jang IV. gebaut fir eng besser Kontroll iwwer d'Rance ze hunn, zu der Zäit, wéi Saint-Malo géint hie rebelléiert huet.
Canton de Dammartin-en-Goële
De Canton de Dammartin-en-Goële ass eng fréier franséisch administrativ Andeelung am Arrondissement Meaux, Departement Seine-et-Marne an der Île-de-France.
Tour Solidor
Spéider gouf en als Prisong benotzt an haut ass e Musée dran. An deem Musée si Kollektiounen iwwer d'Navigatioun am Laf vun der Zäit ze gesinn, an Erënnerungen un d'Cap Horniers.
Schluecht vu Crécy
D'Schluecht vu Crécy de 26. August 1346 huet den Ufank vum Honnertjärege Krich um europäesche Festland markéiert. An dëser Schluecht bei der franséischer Uertschaft Crécy-en-Ponthieu (Departement Somme) stounge sech d'Arméie vum Edward III. vun England a Philippe VI. vu Frankräich géintiwwer.
Canton de Dammartin-en-Goële
Den Haaptuert ass Dammartin-en-Goële.
Tour Solidor
Éier de Barrage de la Rance bestanen huet, goung vun der Cale Solidor déi donieft läit, reegelméisseg eng Pont iwwer d'Rance op Dinar.
Thüring von Ringoltingen
Den Thüring von Ringoltingen, gebuer als Thüring Zigerli (* ëm 1415, † 1483) war Schultheiss zu Bern an ee vun de sëllegen Auteure vum Melusina-Theema.
Schluecht vu Crécy
Iwwer den Oflaf vun der Schluecht sinn nëmme wéineg geséchert Fakte bekannt.
Festung Lëtzebuerg
D'Festung Lëtzebuerg war, bis datt se an de Joren no 1867 ofgerappt gouf, eng Befestegungsanlag ronderëm d'Stad Lëtzebuerg, déi vu grousser strateegescher Bedeitung an der Regioun war an dofir am Laf vun de Joerhonnerten ëmmer erëm besat gouf.
Thüring von Ringoltingen
Seng Famill war eréischt ëm 1350 vum Niedersimmental op Bern geplënnert, an hat et do no e puer Abestietnesser a Geldgeschäfter zu Wuelstand bruecht. Fir de Berner Stadadel besser ze weisen, huet d'Famill sech den Zousaznumm von Ringoltingen zougeluecht, a spéider Zigerli falegelooss.
Schluecht vu Crécy
Fest steet, datt d'Englänner sech hanner enger Linn vu Ween verschanzt haten. Hir Truppen hu manner aus staarke Reider bestanen, mä hunn nieft enger schlagkräfteger Infanterie 11.000 Laangbouschëtzen opgebueden, déi d'klassesch gepanzert franséisch Reider schonn iwwer eng grouss Distanz vun de Päerd geschoss hunn (aus Angscht virun der Iwwerleeënheet vun de Laangbéi géintiwwer gepanzerte Ritter war dës Waff a Frankräich geächt, wat sech an dëser Schluecht batter gerächt huet).
Thüring von Ringoltingen
Dem Thüring seng Carrière war zimmlech géi. 1435 war hie Member vum Grousse Rot, an als Nofollger vu sengem Papp Rudolf tëscht 1458 an 1467 véiermol Schultheiss.
Festung Lëtzebuerg
Réimerkastell
D'Ufäng vun der Festung Lëtzebuerg ware ganz bescheiden. An der Réimerzäit hu sech um Plateau iwwer Uelzecht a Péitruss zwéi Kieme gekräizt, deen, dee vun Arel op Tréier gaangen ass, an deen, dee vun Diddenuewen derbäikoum. Ronderëm dës Kräizung huet sech an engem Krees eng hëlze Palissad gezunn, hanner där sech d'Bauere bei engem Iwwerfall zeréckzéie konnten. Net wäit ewech, um Bockfiels, gouf et e klengt réimescht Kastell dat Lucilinburhuc genannt gouf - doraus huet sech iwwer Lützelburg spéider de Landesnumm Lëtzebuerg erausgebilt.
Thüring von Ringoltingen
De franséischen Troubadour Couldrette hat 1401 dem Jean d'Arras seng Melusina-Versioun Histoire de Lusignon an enger metrescher Form geschriwwen. Dem Jean d'Arras seng Fassong vun der Melusina-Seechen, déi hien tëscht 1387 an 1394 am Optrag vum Jean de Berry geschriwwen hat, huet sech mat der Zäit zum Volleksbuch entwéckelt.
Festung Lëtzebuerg
Buerg
Nom Réckzuch vun de Réimer stoung dat Kastell eidel an ass ëmmer méi verfall. Am Joer 963 huet den Ardennergrof Siegfried sech an engem Tosch mat der Tréierer Abtei St. Maximin de Bockfiels mat den Iwwerreschter vum Kastell geséchert an dorop eng éischt kleng Buerg gebaut, déi mat enger hëlzener Zuchbréck mam Plateau verbonne war. Mat der Zäit huet sech um Plateau eng Siidlung gebilt, déi ronn zweehonnert Joer méi spéit eng kleng Stad gouf a Mëtt vum 12. Joerhonnert mat enger fester Stadmauer op der Héicht vum haitege Gruef protegéiert gouf. Am 14. Joerhonnert koum nach eng zweet Stadmauer derbäi, déi de Gronn an d'Rumm ëmschloss huet, an dunn och nach eng drëtt, déi d'Stadgebitt bis op d'Héicht vum haitege Boulevard Royal erweidert huet.
Thüring von Ringoltingen
1456 huet den Thüring von Ringoltingen dem Couldrette säin Text als Virlag fir seng Prosaiwwersetzung, d'Melusine gebraucht, déi hien zu Éieren an zu Déngschte vum Rudolf von Hochberg, dem Grof vu Neuchâtel geschriwwen huet. Et geet ëm d'Meedche vun der Fee Persine, d'Mier-Fee Melusina, mam Fëschschwanz an den Här vu Lusignan.
Festung Lëtzebuerg
Festung
1443 huet de Philippe de Gudden d'Stad Lëtzebuerg mat engem Iwwerraschungsugrëff iwwerrompelt (virdru war se och scho seng, mä just als Gage). D'Festung selwer huet dovu profitéiert, well all neien Här versicht huet, se méi grouss, besser duerchduecht a méi staark ze maachen. Op de Pläng, ënnen op dëser Säit, gesäit ee gutt, wéi se bannent 200 Joer vun enger einfacher Mauer mat Gruef zu engem héichsophistikéierte Verdeedegungssystem ausgebaut gouf.
Thüring von Ringoltingen
Ausser fofzéng Handschrëften an ongeféier drësseg Dréck aus dem fofzéngten a siechzéngte Joerhonnert ass näischt méi erhalen. Spéider ass dat literarescht Theema nach dacks verschafft ginn. Den Hans Sachs an de Jakob Ayrer hunn et dramatiséiert. De Franz Grillparzer huet a sengem Operelibretto d'Geschicht ëmgedréit. Den Thüring ass no sengem Doud 1483 an der Ringoltingen-Kapell am südleche Kiercheschëff vum Berner Münster bäigesat ginn.
Schluecht vu Crécy
D'franséisch Truppen hu sech virun allem aus Aarmbroschtschéisser aus Genua zesummegesat. D'Aarmbrëscht waren zwar méi treffsécher, mä haten eng méi kleng Feierkraaft am Géigesaz zu de Laangbéi (wou d'Schéisser bis zu véier Feiler an der Minutt geschoss hunn). Dësen Aarmbroschtschéisser gëtt nogesot, datt si a Panik d'Schluechtfeld verlooss hätten, an de franséische Kinnek huet d'Deserteure misse mat Waffegewalt stoppen. De Grond fir d'Panik vun de franséische Schéisser war méiglecherweis, datt et um Dag vun der Schluecht vill gereent hat. D'Aarmbroscht war zu dëser Zäit nach komplett anescht gebaut, wéi een se haut kennt. Den Aarmbroschtbou war nach net aus Eisen, mä aus Knachematerial a gouf mat Haut- a Schankeläim zesummegehalen. Beim Reen huet sech dës Konstruktioun opgeléist.
Dës Schluecht war wichteg fir déi gesamteuropäesch Politik an de Joren duerno, well si huet d'Kaarten nei gemëscht:
Fir un d'Schluecht vu Crécy z'erënneren ass um Belair an der Stad eng Strooss duerno benannt: rue de Crécy.
Arrondissement Antony
Den Arrondissement Antony ass eng franséisch administrativ Andeelung am Departement Hauts-de-Seine an der Île-de-France.
Den Haaptuert ass Antony.
Den Arrondissement huet bis 2015 12 Kantonen an 12 Gemenge bestanen:
Vun 2015 u sinn et nach just 6 Kantonen an 11 Gemengen:
Liewensmëttel
Liewensmëttel sinn d'Ernierungsmëttel, déi d'Mënsche fir d'Iwwerliewe brauchen. Am Géigesaz zu de Genossmëttel, déi de Kierper net brauch, si si fir den Organismus a fir all Kierperfunktiounen noutwenneg.
Liewensmëttel fir Déiere ginn allgemeng Fudder oder Fuddermëttel genannt.
Festung Lëtzebuerg
Festung
Schlussendlech huet d'Festung Lëtzebuerg aus dräi Festungsmauere bestanen, op enger Fläch vun 180 ha (d'Stad selwer hat just eng Fläch vun 120 ha). Banne gouf et eng Abberzuel Bastiounen, an der Mëtt 15 Forten a ronderëm nach eng Kéier 9 Bausseforten. En Netz vun 23 km Kasematte war mat iwwer 40.000 m2 bommeséchere Raim verbonnen. Do ass et kee Wonner, datt d'Festung de Spëtznumm Gibraltar vum Norde krut, als Uspillung op den onbezwongene Fiels Gibraltar op der Südspëtz vun der ibeerescher Hallefinsel. D'Festung Lëtzebuerg ass effektiv ni militäresch bezwonge ginn. 1443 hat wéi gesot de Philippe de Gudden d'Stad duerch en Iwwerraschungsugrëff ouni Géigewier geholl, a spéider hunn d'Häre vun der Festung just gewiesselt, wann d'Festungsgarnisoun duerch batteren Honger gezwonge war, d'Paarte vun der Stad fräiwëlleg opzemaachen.
Liewensmëttel
Nierwäert
Ënner dem Nierwäert versteet een déi Energie déi dem Kierper iwwer d'Iessen oder soss eng Form vun Ernierung zur Verfügung gestallt gëtt.
Festung Lëtzebuerg
D'Ofrappe vun der Festung
An der Mëtt vum 19. Joerhonnert war d'Groussherzogtum Lëtzebuerg onofhängeg an hat als Groussherzog de Wëllem III., dee gläichzäiteg och Kinnek vun Holland war. D'Land war e Memberstaat vun der Konfederatioun vum Däitsche Bond an hat dowéinst eng konfederéiert Garnisoun an der Festung, déi vun de Preise gestallt gouf. Wéi den Däitsche Bond sech 1866 no der preisescher Victoire am Däitsch-Éisträichesche Krich opgeléist huet, gouf en duerch den Norddäitsche Bond, engem Federatiounsstaat, ersat, dee Lëtzebuerg awer net mat abegraff huet. Déi preisesch Garnisoun ass trotzdeem emol nach an der Festung bliwwen. De Wëllem III. wollt vun der onklorer Situatioun profitéieren an d'Festung Lëtzebuerg un den Napoleon III. verkafen. Domat war de Bismarck awer net d'accord, an et wier bal zum engem däitsch-franséische Krich komm.
Liewensmëttel
Kuelenhydrater, Lipiden a Proteinnen
Bestanddeeler vun der Narung, déi Energie liwweren, sinn: d'Kuelenhydrater (17 kj/g) an d'Lipiden (34 kj/g). Déi ginn dohier och Brennstoffer genannt. D'Proteinnen (17 kj/g) liwweren zwar och Energie, ginn awer éischter zu de Baustoffer gezielt. Si hunn Aminosaieren déi fir d'zellulär Proteinsynthees wichteg sinn.
Festung Lëtzebuerg
D'Ofrappe vun der Festung
Wann et 1870-1871 zwar effektiv sou wäit war, sou konnt 1867 de Fridden awer nach eng Kéier gerett ginn: am Londoner Protokoll ass festgehale ginn, datt déi convoitéiert Festung ofgerappt, a Lëtzebuerg éiweg neutral sollt sinn.
Liewensmëttel
Vitaminnen, Ballaststoffer a Mineralstoffer
D'Ballaststoffer sinn onverdaulech a ginn erëm ganz ausgescheet. D'Mineralstoffer an d'Vitaminnen si liewesnoutwenneg. Den Organismus ka si net selwer hierstellen a si mussen dofir mat der Narung opgeholl ginn.
Zousazstoffer
Zu den Zousazstoffer kann een d'Aromastoffer, Bannmëttel, Konservéierungsstoffer, d'Geschmachstoffer an Additiver zielen. Et si Liewensmëttelzousazstoffer déi de Geschmaach, d'Ausgesinn an de Verfallsdatum vun de Liewensmëttel beaflossen.
Festung Lëtzebuerg
D'Ofrappe vun der Festung
Ganzer 16 Joer, vun 1867 bis 1883, sollt et daueren, bis datt d'Schleefe vun der Festung endlech ofgeschloss war. Dëst gouf vu lokalen Entreprenere gemaach, déi fir déi Aufgab bezuelt hunn an am Géigenzuch d'Steng vun de Festungsmaueren a -gebaier hale konnten. Dat ganzt ass chaotesch vir sech gaangen, soudatt irrelevant Deeler vun der Festung komplett gesprengt goufen, mä bei strateegesch wichtege Baute gefuddelt gouf, andeems just den ieweschte Stack gesprengt an iwwer de Rescht einfach Buedem getippt gouf. Et konnt awer duerchgesat ginn, dat e puer "Kennzeeche" vun der Stad der Nowelt nach sollen erhale bleiwen: déi dräi Tierm aus der zweeter Stadmauer, d'Vaubans Tierm am Pafendall, den Agank vum Fort Thüngen op den dräi Eechelen, den Huelen Zant um Bock an d'Schlassbréck, de Stierchen am Gronn, d'Tréierer Paart mat den Tierm an de Kasären op der Rumm, verschidde Gebailechkeeten um Helleg-Geescht-Plateau an hei an do nach e Spueneschen Tiermchen.
Arrondissement Meaux
Den Arrondissement Meaux ass eng franséisch administrativ Andeelung am Departement Seine-et-Marne an der Île-de-France.
Festung Lëtzebuerg
D'Ofrappe vun der Festung
Wat hautdesdaags deem engen oder aneren als grouss Zerstéierung vun eemolege Bauwierker schéngt, war deemools fir d'Leit eng grouss Befreiung. Zanter dem 14. Joerhonnert konnt d'Stad nämlech net méi wuessen, wéinst militäreschen Iwwerleeunge war et bis op Ausname verbueden, nei Haiser an a ronderëm d'Stad ze bauen. Wéi de Korsseli vun de Festungsanlagen awer bis ewechgefall ass, du konnt d'Stad sech erëm entwéckelen. Am Süden huet d'Nei Bréck de Plateau Bourbon zougänglech gemaach an am Westen ass de Boulevard Royal gebaut ginn, mat hannendrun dem grousse Stadpark.
Arrondissement Meaux
Den Arrondissement setzt sech aus aacht Kantonen zesummen:
La Superba
La Superba ass de verännerleche Stär Y Canum Venaticorum (Y CVn) am Stärebild Canes Venatici.
Et handelt sech ëm ee vun de roudelzegste Stären um Himmel. Wéinst senger opfälleger Faarf huet den italieeneschen Astronom Angelo Secchi hie La Superba, "déi Gréisst" genannt. Aner Bezeechnunge sinn HR 4846 oder HD110914.
De Stär ass 710 Liichtjoer vun eis ewech. De roude Ris gehéiert zu der Spektralklass C7I. Hien huet en héije Kuelestoffgehalt. Sou Stäre ginn och als Kuelestoffstären (englesch) Carbon Stars) bezeechent. D'Uewerflächentemperatur ass 2.800 Kelvin. Den Duerchmiesser ass ronn zwou Astronomesch Eenheeten, also 300 Millioune Kilometer. De Stär huet déi 4.400fach Liichtkraaft vun eiser Sonn.
D'visuell Magnitude variéiert an engem Zäitraum vu ronn 160 Deeg tëscht 4,80 mag a +6,30m. La Superba gëtt zu den hallefreegelméisseg verännerleche Stäre gezielt.
Vitznau
Vitznau ass eng Gemeng am Kanton Luzern an der Schwäiz.
Geographie
Vitznau läit um Uwännner vum Vierwaldstätterséi an um Fouss vum Rigi.
Aire de Berchem
D'Aire de Berchem ass eng Raschtplaz a Bensinnsstatioun op der lëtzebuergescher Autobunn A3, nieft der Uertschaft Bierchem.
A Richtung Diddeleng gëtt se vun Aral exploitéiert, an Direktioun Stad Lëtzebuerg vu Shell. D'Shell-Statioun verkeeft iwwer 200 Millioune Liter Sprit am Joer, dovun 80 % Diesel. Am Ganze passéieren hei ronn 1,5 Millioune Cliente bannent engem Joer. D'Arals-Statioun (déi gréisst iwwerhaapt vun dëser Firma) sëtzt am Joer ronn 108 Millioune Liter ëm, déi an iwwer 1 Millioun Autoen a ronn 15.000 Camione gezaapt ginn. Eng hallef Millioun Leit passéieren all Joer an hirem Restaurant.
Soss
Den Dokumentarfilm "Plein d'essence" vun der Geneviève Mersch vun 2007 beschreift de Mikrokosmos vun dëser Raschtplaz.
Mireille Darc
D'Mireille Darc, (fir richteg: Mireille Aigroz), gebuer de 15. Mee 1938 zu Toulon a a gestuerwen den 28. August 2017 zu Paräis, war eng franséisch Schauspillerin, Dréibuchautorin a Regisseurin.
Si huet vill mam Regisseur Georges Lautner zesummegeschafft, a war an den 1970er Joren an en ettleche Filmer mam Alain Delon zesummen ze gesinn, mat deem si dunn och privat zesumme war.
Arrondissement Argenteuil
Den Arrondissement Argenteuil ass eng franséisch administrativ Andeelung am Departement Val-d'Oise an der Île-de-France.
Den Haaptuert ass Argenteuil.
Den Arrondissement setzt sech aus 7 Kantonen zesummen:
Lëscht vun de Groussstied an den USA
Dës Lëscht vun de Groussstied an den USA ass en Deel vun de Referenztabellen, a weist all d'Stied mat iwwer 100.000 Awunner.
Largs
Largs ass eng kleng Stad an North Ayrshire, Schottland, ongeféier 50 km vu Glasgow ewech. Si ass ee bäi Touriste ganz beléifte Vakanzeressort um Atlantik.
D'Stad war 1263 d'Plaz vun der Schluecht tëscht dem schottesche Kinnek Alexander III. senger Arméi an dem norwegesche Kinnek Haakon IV. senge Wikinger. D'Schotten hu gewonnen an d'Norweger hunn doropshi Westschottland verlooss.
E Färdéngscht geet vu Largs op d'Isle of Cumbrae.
Largs ass och de Gebuertsuert vum Sir Thomas Brisbane.
Arrondissement Melun
Den Arrondissement Melun ass eng franséisch administrativ Andeelung am Departement Seine-et-Marne an der Île-de-France.
Den Haaptuert ass Melun.
Den Arrondissement setzt sech aus 10 Kantonen zesummen:
Fédération du sport cycliste luxembourgeois
D'Fédération du sport cycliste luxembourgeois, ofgekierzt F.S.C.L., ass de lëtzebuergesche Verband vum Vëlossport.
(Bis den 23.02.1947: Fédération des sociétés cyclistes luxembourgeoises.)
Grënnung
Den 13. Mee 1917 sinn am Café des Mille Colonnes Vertrieder vun néng Vëlosveräiner zesummekomm fir d'F.S.C.L. ze grënnen. Am éischte Comité waren de Nobert Duren als President, de Michel Wormeringer als Vizepresident, de François Peusch als Sekretär an de Nicolas Bewing als Tresorier.
Déi éischt Federatioun war d'Union Vélocipédique Luxembourgeoise (U.V.L.) De 4. Mee 1896 war eng Reunioun vu verschidde Veräiner fir eng Federatioun op d'Been ze setzen. De 7. Juni ass dann zu Munneref déi éischt Vëlos-Federatioun vun de Veräiner "Rapid" Lëtzebuerg, Veloce-Club Diddeleng a Veloce-Club Rëmeleng offiziell gegrënnt ginn. Am Comité waren: Ferdy Schaeffer, Lëtzebuerg, President; Kihn, Diddeleng, Vizepresident; Klensch, Lëtzebuerg, Sekretär; Meysenburg, Rëmeleng, Tésorier. Member waren: Henri Baclesse, Lëtzebuerg; Wenner, Diddeleng a Wilhelm (Kayl ?).
Vun 1908 un gouf et allerdéngs ënner dem Félix Wilmes eng Cyclistesektioun an der Fédération des Sociétés Luxembourgeoises des Sports Athlétiques, ofgekierzt F.S.L.S.A., déi sech ëm de Vëlossport zu Lëtzebuerg bekëmmert huet.
Weider Entwécklung
Déi éischt affiliéiert Veräiner waren:
== Presidenten ==
Saint-Servan-sur-Mer
Saint-Servan-sur-Mer ass eng fréier franséisch Gemeng, um rietsen Uwänner vun der Rance, am Departement Ille-et-Vilaine, déi 1967 mat Paramé a Saint-Malo fusionéiert huet.
Bis 1920 hat d'Gemeng Saint-Servan geheescht.
D'Uertschaft déi vum Cabillaudsfank a vum Schëffsbau gelieft huet, stouch géint 1850 an enger wirtschaftlecher Kris. Deemools si vill Leit wärend der Loterie des lingots d'or tëscht 1851 an 1853 a Kalifornien ausgewandert.
Am Zweete Weltkrich gouf Saint-Servan de 17. August 1944 vum Generol Patton sengen Truppen, no 13 Deeg Bombardement op de Fort de la Cité, eng al Vaubansfestung, déi vun der däitscher Arméi zolidd verstäerkt gi war, befreit. Saint-Servan läit um Trajet vun der Voie de la Liberté, 160 km vu Sainte-Mère-Église ewech, wou déi ufänkt.
Leit déi zu Saint-Servan gebuer sinn
Saint-Servan compte parmi ses illustres personnages:
Rooibos
Rooibos (Aspalathus linearis) ass eng Planz aus Südafrika, déi zu de Scheekefriichte (Fabaceae) gehéiert. Zanter uganks der 1990er-Joren ass se als Friichtentéi-Planz beléift ginn. Rooibos wiisst nëmmen an den Cedar-Bierger am Südweste vu Südafrika.
Kennzeechen
Rooitrauschtéi besteet aus de fermentéierten an gedréchenten Blieder a Stiler vum Aspalathus linearis Et ass en Opgossgedrénks, enthält awer keen Teein an och wesentlech manner Gierfstoffer wéi de Schwaarzen Téi.
Gebrauch
Anescht wéi am schwaarzen oder am gréngen Téi ass am Rooibostéi kee Koffein a wéineg Gierfstoffer, soudatt et net zu Schlofproblemer wéinst dem Téi komme kann.
Optesch Signalopbereedung (Fernsehtechnik)
Liicht a Faarf
Fir eng Bildvirlag faarweg ze gesinn, muss se selwer Liicht produzéieren (Liichtfaarwen) oder et muss e wäisst Liicht op se falen (z. B. Sonneliicht) a vun hir reflektéiert ginn (Kierperfaarf). Wäisst Liicht enthält de komplette Frequenzspektrum vun zirka 400 nm bis 700 nm.
Liicht ass deen Deel vun den elektromagnéitesche Wellen, dee vum mënschlechen A gesi gëtt.
Mat engem Prisma kann ee wäisst Liicht an d'Spektralfaarwen zerleeën. Laangwellegt Liicht (700 nm, Rout) gëtt vum Prisma manner gebrach, kuerzwellegt Liicht (ëm déi 400 nm, Mof) gëtt méi staark gebrach. D'Spektralfaarwe ginn doduerch raimlech getrennt a kënne vum A gesi ginn.
Kierperfaarwen entstinn duerch Reflexion. Gëtt e Géigestand vum wäisse Liicht ugestraalt, reflektéiert e nëmmen eng Wellelängt, dat anert Liicht gëtt absorbéiert. En erschéngt an der Faarf, déi der Wellelängt vum reflektéierte Liicht entsprécht.
Déi Zellen an der Netzhaut, déi dofir suergen datt mer gesinn, ënnerdeele mer wéinst hirer Form a Stäbercher an Zäpp. D'Stäbercher sinn empfindlech a breedbandeg. Se reagéieren op schwaacht Liicht (Nachtsehen). D'Zäpp sinn onempfindlech a schmuelbandeg. Si erméiglechen eis, datt mer d'Faarwe gesi kënnen (Tagsehen). Et gëtt dräi Zäpp-Gruppen mat enger maximaler Empfindlechkeet bei zirka:
Ass d'A net an der Lag Liichtfaarwe raimlech ze trennen, kënnt et zu enger additiver Faarfmëschung. Fir d'additiv Faarfmëschung brauch een d'Primärfaarwe Rout, Gréng a Blo. Projezéiert een d'Liichtstrahle vu dräi Luuchten op en Ecran, sou kënnt et an deene Beräicher, wou se sech op der Projektiounsfläch treffen, zu der additiver Faarfmëschung. Am Géigesaz zu der subtraktiver Mëschung (Molerei) entsteet bei der Mëschung eng Mëschfaarf mat méi grousser Hellegkeet.
Faarfdisplaye notzen d'begrenzt raimlecht Opfaassungsverméige vum mënschlechen A. Verklengert ee bei Display d'Pixelen sou wäit, datt d'A se net méi trenne kann, kënnt et zu der additiver Mëschung.
Mat den dräi Primärfaarwen Rout, Gréng a Blo loosse sech also duerch additiv Faarfmëschung all Faarwen, déi an der Natur virkommen, duerstellen.
D'A ënnerscheet a Realitéit tëscht der Hellegkeet, dem Faarftoun an der Faarfsiedegung. D'Hellegkeet ass d'Stäerkt vum Liichtempfannen (Liichtdicht). De Faarftoun gëtt duerch d'Wellelängt vum Liicht bestëmmt (z. B. 610 nm = Rout). D'Faarfsiedegung gëtt d'Intensitéit vun der Faarf un.
Arrondissement Châteaulin
Den Arrondissement Châteaulin ass eng franséisch administrativ Andeelung am Departement Finistère an der Bretagne.
Den Haaptuert ass Châteaulin.
Den Arrondissement setzt sech aus 7 Kantonen zesummen:
Erik Bergman
Den Erik Valdemar Bergman, gebuer de 24. November 1911 zu Nykarleby, no bei der aler Stad Vaasa, a gestuerwen de 24. Abrëll 2006, war e finnesche Komponist. No sengem Studium op der Sibelius-Akademie zu Helsinki, huet den Erik Bergman beim Heinz Tiessen zu Berlin a beim Wladimir Vogel zu Ascona studéiert. Zanter 1963 huet hie Kompositiounscourse ginn op der Sibelius-Akademie. Donieft war e bis 1978 Chouerleeder.
De Bergman war e Pionéier vun der Moderner Musek a sengem Heemechtsland. Zu senger Wierker gehéieren:
Arrondissement Brest
Den Arrondissement Brest ass eng franséisch administrativ Andeelung am Departement Finistère an der Bretagne.
Den Haaptuert ass Brest.
Den Arrondissement setzt sech aus 20 Kantonen zesummen:
Melusina
Melusina ass den Numm vun enger weiblecher Seechefigur, déi hallef Mënsch, hallef Fësch ass. Verbreet sinn d'Soe vun der Melusina (och: Mélusine, Melusine) a Frankräich, an Däitschland an och zu Lëtzebuerg, wou s'allkéiers dem lokale Kolorit ugepasst goufen.
Urspréng
D'Melusina gëtt no eeleren Usiichten mat der Artemis oder der Melissa a Verbindung bruecht, vläicht och mat der syrescher Gëttin Derketo, déi de Grof Guy de Lusignan 1102 op sengem Besëtz op Zypern kéint kenne geléiert hunn.
D'Melusina a Frankräich
Aus Frankräich ass déi eelst Melusine-So bekannt. Tëscht 1392-94 huet de Jean d'Arras Mélusine ou La Noble Histoire de Lusignan geschriwwen, wouran och de Roman de Melusine virkënnt, déi op nach méi aler mëndlecher Iwwerliwwerung berout.
De Rainmondin (Raymond), ass dem schéine Melusina bei enger Quell am Bësch begéint; se hu sech bestuet a kruten 11 Jongen, déi sech all dichteg bei de Kräizzich ervirgedoen hunn. De Raymond huet der Melusina misse verspriechen, hatt samschdes eleng ze loossen, wou et sech heemlech an eng Waasserschlaang verwandelt huet. Och hei gëtt d'Versprieche gebrach, an d'Melusina verléiert säi Séilenheel.
Déi lëtzebuergesch Melusina
No der Melusina ass d'Serie "Segredos de Melusina" (= Geheimnisser vun der Melusina) genannt, eng Chronik iwwer d'Lëtzebuerger Gesellschaft, Kultur a Sprooch, déi zweemol am Mount an der portugiseschsproocheger Wochenzeitung Contacto erauskënnt, an dem Lieser einfach Begrëffer op Lëtzebuergesch erkläert.
Eng Plesiosaurier-Aart, déi zu Lëtzebuerg entdeckt gi war, krut de wëssenschaftlechen Numm Microcleidus melusinae.
Am Kader vun engem vun der Stad Lëtzebuerg 2013 fir hiren 1050. Anniversaire ausgeschriwwene Concours gouf dem Serge Ecker seng mat engem 3D-Drécker erstallten Melusina-Skulptur selektionéiert an de 14. Oktober 2015 am Gronn géigeniwwer vun der Abtei Neimënster ageweit.
D'Melusina am däitschsproochege Raum
Hei gëtt et verschidde Soen, eng aus dem Haarz (wou de Bueddag op freides fält), eng vu Stauffenberg (bei Offenburg), an eng aus dem Stollenwald (Baden), déi awer zimmlech vun der ursprénglecher Geschicht ofwäichen, an, ausser déi lescht, och eng 'anonym' Schlaangen- oder Fëschjoffer als Haaptfigur hunn, amplaz d'Melusina.
Dem Martin Luther war d'Geschicht vun enger Melusina vu Lucelberg (a Schlesien) bekannt. De Goethe huet 1807 an de Wilhelm Meisters Wanderjahre d'Geschicht vun Die wahre Melusine erzielt, déi de Franz Grillparzer zu engem Libretto and de Felix Mendelssohn zu senger Ouverture Die schöne Melusine inspiréiert huet.
Lëscht vun de chrëschtlechen Hellegen/J
D'Lëscht vun de chrëschtlechen Hellegen besteet aus enger alphabetescher Opstellung vu Persounen, déi vun der chrëschtlecher Konfessioun als séileg oder helleg veréiert ginn.
Well dës Lëscht relativ grouss ass, ass se den Ufanksbustawe vun de Séilegen an Hellegen no opgespléckt ginn.
A -- B -- C -- D -- E -- F -- G -- H -- I -- J -- K -- L -- M -- N -- O -- P -- Q -- R -- S -- T -- U -- V -- W -- X -- Y -- Z
Arrondissement Fontainebleau
Den Arrondissement Fontainebleau ass eng franséisch administrativ Andeelung am Departement Seine-et-Marne an der Île-de-France.
Cholet-Pays de la Loire
Cholet - Pays de Loire ass eng Vëloscourse vun engem Dag, déi a Frankräich gefuer gëtt.
Arrondissement Fontainebleau
Den Haaptuert ass Fontainebleau.
Cholet-Pays de la Loire
Vun 1978 bis 1989 gouf d'Course am Departement Deux-Sèvres an der Regioun Poitou-Charentes organiséiert. Zanter 1990 ass d'Course zu Cholet am Departement Maine-et-Loire an der Regioun Pays de la Loire.
Arrondissement Fontainebleau
Den Arrondissement setzt sech aus 6 Kantonen zesummen:
Cholet-Pays de la Loire
Zanter 2005 gehéiert dës Course zum UCI Europe Tour an ass zanterhier an der Kategorie 1.1 klasséiert.
D'Course gëtt organiséiert vum Comité d'Organisation Cholet Pays de Loire.
Arrondissement Quimper
Den Arrondissement Quimper ass eng franséisch administrativ Andeelung am Departement Finistère an der Bretagne.
Arrondissement Morlaix
Den Arrondissement Morlaix ass eng franséisch administrativ Andeelung am Departement Finistère an der Bretagne.
Arrondissement Quimper
Den Haaptuert ass Quimper.
Den Arrondissement setzt sech aus 17 Kantonen zesummen:
Arrondissement Morlaix
Den Haaptuert ass Morlaix.
Den Arrondissement setzt sech aus 10 Kantonen zesummen:
Adschman
Adschman (arab. عجمان) ass eent vun de siwe Vereenegten Arabeschen Emirater (VAE).
Arrondissement Rennes
Den Arrondissement Rennes ass eng franséisch administrativ Andeelung am Departement Ille-et-Vilaine an der Bretagne.
Den Arrondissement setzt sech aus 31 Kantonen zesummen:
Vitznau-Rigi-Zännradbunn
D'Vitznau-Rigi-Zännradbunn ass eng Schwäizer Normalspuer-Zännradbunn, déi vu Vitznau op d'Rigi fiert.
Geschicht
D'Vitznau-Rigi-Bunn war déi éischt Zännradbunn an Europa.
Si gouf vum Niklaus Riggenbach gebaut, an ass den 21. Mee 1871 ageweit ginn. Fir d'éischt ass si vu Vitznau bis op Rigi-Staffelhöhe gefuer. Vun 1873 un ass si bis op Rigi Kulm (1.752 M. i. M.) verlängert ginn.
1937 ass d'Bunn elektrifizéiert ginn. D'Lokomotive gi mat 1.500 Volt Gläichstroum gedriwwen.
Nordliicht TV
Nordliicht TV ass en Tëlevisiounssender, deen e Programm vun enger Stonn an der Woch mam selwechten Numm iwwer verschidden Teledistributiounsnetzer zu Lëtzebuerg, an och iwwer den Astra-Satellit, verbreet.
E riicht sech virun allem um d'Awunner aus dem Norde vum Land.
Chefredaktesch ass d'Irène Pissinger-Engelmann an Direkter de Johny Pissinger.
Nordliicht TV gouf 1996 gegrënnt an déi éischt Sendung ass den 23. Abrëll 1997 iwwer Antenn gaangen.
Al Ain
Al-Ain (ar. العين al-cAin, iwwersat „d'Quell“ respektiv „d'A“) ass eng Stad am Emirat Abu Dhabi an de Vereenegten Arabeschen Emirater (VAE).
Nordliicht TV
Der TNS-ILRES Plurimedia Etude 2017.I no hunn tëscht Februar 2016 a Februar 2017 (mat Ausnam vun der Summervakanz) an der Moyenne all Woch 14.900 Leit iwwer 12 Joer Nordliicht TV gekuckt.
Arrondissement Redon
Den Arrondissement Redon ass eng franséisch administrativ Andeelung am Departement Ille-et-Vilaine an der Bretagne.
Den Haaptuert ass Redon.
Den Arrondissement setzt sech aus 7 Kantonen zesummen:
Arrondissement Fougères-Vitré
Den Arrondissement setzt sech aus 12 Kantonen zesummen:
Uelzechtkanal
Den Uelzechtkanal ass en Tëlevisiounssender vun Esch-Uelzecht, deen e Programm vun enger Stonn am Mount mam selwechten Numm iwwer verschidden Teledistributiounsnetzer zu Lëtzebuerg, an och iwwer Internet an den Astra-Satellittesystem, verbreet.
E gouf am September 1995 am Kader vun engem Projet d'établissement iwwer Medienerzéiung, am Escher Jongelycée, op Initiativ vum Ed Maroldt, op d'Bee gestallt. Déi éischt Emissioun war am Februar 1996. Zënterhir sinn et Schüler aus deem Lycée, déi mat Hëllef vun zwéi bis dräi Enseignanten, d'Programmer maachen. Et sinn dëst meeschtens Reportagen oder Interviewen zu der Aktualitéit, ufanks vun a ronderëm Esch, méi spéit och méi wäitleefeg, sief et aus Politik, Kultur oder Sport.
D'Schüler, déi um Projet matmaachen, maachen dat am Kader vun engem Optiounsfach vun 3e bis 1ère. Statistiken no sollen all Woch eng 13.000 Leit iwwer 12 Joer (2,7 % vun der Populatioun) den Uelzechtkanal kucken. Den Uelzechtkanal gëtt finanziell vum Erzéiungsministère ënnerstëtzt.
A sengen éischten 20 Joer huet den Uelzechtkanal eng 1800 Reportagë realiséiert; dës gi vun 2015 un am CNA archivéiert.
Abu Dhabi
Abu Dhabi (arab. دبي) ass dat gréisst Emirat vun den Vereenegten Arabeschen Emirater (VAE).
Uelzechtkanal
Der TNS-ILRES Plurimedia Etude 2017.I no hunn tëscht Februar 2016 a Februar 2017 (mat Ausnam vun der Summervakanz) an der Moyenne all Woch 10.500 Leit iwwer 12 Joer den Uelzechtkanal gekuckt.
Cézembre
Cézembre ass eng Insel nërdlech vu Saint-Malo (Ille-et-Vilaine). Si ass ronn 18 ha grouss, mat enger Längt vu 750 Meter, an enger Breet vun 300 Meter. D'Insel ass net bewunnt, a läit ronn 3.800 Meter an d'Mier eran.
Op der Südküst vun der Insel vis-à-vis vu Saint-Malo ass eng Plage mat réngem Sand. Déi aner dräi Säiten hu géi Fielsen.
Geschicht
Op der Insel déi bis am 15. Joerhonnert mat dem Festland verbonne war hunn am Laf vun der Zäit Klausner gewunnt, an et gouf och e Klouschter dat vun de Knuedlerpatere gebaut gouf, e spéider vu Rekollektepateren iwwerholl gouf.
Am Éischte Weltkrich hat d'belsch Arméi op der Insel e Stroflager ageriicht.
Zweete Weltkrich
Vun 1942 un, huet déi däitsch Arméi d'Insel staark befestegt. No der Landung vun den Alliéierten Truppen an der Normandie huet déi däitsch Besatzung den Ugrëff vum August 1944 bis an de September duergehalen a huet sech eréischt den 1. September 1944 no staarke Bombardementer erginn. Den 31. August nomëttes waren 200 Fligeren eng decisiv Attack géint Insel geflunn an haten 2.400 Bommen, dorënner och Napalmbommen erofgehäit. Am Ganze waren tëscht dem 28. August an dem 1. September eng ronn 19.700 Bommen op d'Insel gehäit ginn.
Cézembre haut
Op der Insel ass just d'Plage fir de Public fräi. Se ka mat Navetten, déi an der Cale de Dinan zu Saint-Malo fortfueren, erreecht ginn. De Rescht vun der Insel ass gespaart, haaptsächlech well se ni ganz deminéiert gouf.
Duerch déi intensiv Bombardementer ass de Relief vun der Insel staark deforméiert ginn, an d'Vegetatioun gouf duerch de Napalm zerstéiert, soudatt en elo op der Insel praktesch nëmmen eng Ruderalvegetatioun fënnt.
Auderghem / Oudergem
Auderghem op Franséisch, Oudergem op Hollännesch, ass eng vun den 19 Gemenge vun der Haaptstadregioun Bréissel. An der Gemeng liewen 33.161 Awunner (1. Januar 2016) op 10,5 km².
Auderghem läit am Südoste vu Bréissel a grenzt un d'Bréisseler Gemenge Watermael-Boitsfort, Ixelles, Etterbeek a Woluwe-Saint-Pierre an un d'flämesch Gemengen Tervuren an Overijse. En Deel vun der Forêt de Soignes (nl.:Zoniënwoud), dem grousse Bëschgebitt am Südoste vu Bréissel, läit an der Gemeng.
Historesch huet sech Auderghem laanscht d'Strooss vu Bréissel op Namouer entwéckelt, mam Duerfkär ronderëm d'Kapell Sainte-Anne. Fréier Abteien, d'Rout Klouschter (Rouge-Cloître - Rood Klooster) an d'Probstei vu Val Duchesse (Hertoginnendal) leien do. 1863 huet Gemeng sech vu Watermael-Boitsfort lassgesot a gouf eng eegestänneg Gemeng. Bis um Ufank vum 20. Joerhonnert war Auderghem eng ländlech Gemeng, déi virun allem vun Aktivitéite ronderëm de Bësch a vu Wäschereie gelieft huet.
Val Duchesse gehéiert der Donation royale, déi et dem belsche Staat verlount, a gëtt fir Regierungskonklaven oder -empfänk benotzt. An den 1950er Joren ass do eng diplomatesch Aarbechtsgrupp zesummekomm, déi d'Réimesch Traitéen ausgeschafft huet.
Lëscht vun de Gemengen am Departement Gard
Lëscht vun den 353 Gemengen am Departement Gard.
Schardscha
Schardscha (arab. الشارقة) ass eent vun de siwe Vereenegten Arabeschen Emirater (VAE).
Berceuse
'Berceuse ass e franséischt Wuert fir e Schloflidd (Wéielidd).
Arrondissement Torcy
Den Arrondissement Torcy ass eng franséisch administrativ Andeelung am Departement Seine-et-Marne an der Île-de-France.
Umm al Kaiwan
Umm al-Qaiwain (arab. ام القيوين) ass eent vun de siwe Vereenegten Arabeschen Emirater (VAE).
Berceuse
An der klassescher Musek, ass eng Berceuse eng Musekskompositioun am 6/8-Takt, déi engem Schloflidd gläicht.
Arrondissement Torcy
Den Haaptuert ass Torcy.
Den Arrondissement setzt sech aus 10 Kantonen zesummen:
Berceuse
Déi bekanntst Berceuse ass déi vum Chopin a see heescht och Berceuse. Et ass den 72-Takt-laangen Opus 57, deen de Frédéric Chopin 1845 fir Piano geschriwwen huet. Déi Geloossenheet a Séilerou déi vun der Berceuse ausgaangen ass huet de Komponist selwer a senge Summervakanze gespuert, fir déi en zanter 1841 am Landhaus vun der George Sand zu Nohant war.
Chantal Akerman
D'Chantal Akerman, gebuer de 6. Juni 1950 zu Bréissel a gestuerwen de 5. Oktober 2015 zu Paräis, war eng belsch Filmregisseurin, Dréibuchautorin a Schauspillerin.
Der Chantal Akerman hir Filmer reflektéieren zu engem gudden Deel, datt hir Elteren den Holocaust a Polen iwwerlieft hunn.